Α.Σ. Θύελλα Καμαρίου

Το Αθλητικό Σωματείο Θύελλα ΚαμαρίουΑναφορά atlantea.news είναι αθλητικός σύλλογος που εδρεύει στο Καμάρι της Σαντορίνης. Επίσημο έτος ίδρυσης του συλλόγου είναι το 1970, έχει χρώματα το κόκκινο και το μπλε και το έμβλημα του συλλόγου απεικονίζει το νησί της Σαντορίνης. Διαθέτει τμήμα ποδοσφαίρου ανδρών και γυναικών. Έδρα του αποτελεί το Δημοτικό γήπεδο Καμαρίου. Η ανδρική ομάδα αγωνίζεται στην Α΄ κατηγορία Ε.Π.Σ. Κυκλάδων, ενώ στο παρελθόν είχε αγωνιστεί και στο πρωτάθλημα της Γ΄ Εθνικής ερασιτεχνικής κατηγορίας.

 Ιστορικό 
Το Αθλητικό Σωματείο Θύελλα Καμαρίου δημιουργήθηκε στα μέσα της δεκαετίας του '60 και το 1970 ιδρύθηκε και αναγνωρίστηκε επίσημα. Λίγα χρόνια αργότερα το Ελληνικό κράτος παραχώρησε έκταση με σκοπό τη χρήση της για κατασκευή ποδοσφαιρικού γηπέδου στο Καμάρι και έτσι ο σύλλογος απέκτησε έδρα. Έκτοτε αγωνίζεται στα πρωταθλήματα της Ε.Π.Σ. Κυκλάδων, σημειώνοντας αρκετές διακρίσεις σε τοπικό επίπεδο.

Το 1986 και 16 χρόνια από την ίδρυσή της, η Θύελλα Καμαρίου κατάφερε να ανέβει για πρώτη φορά στην Α΄ Κατηγορία της Ε.Π.Σ. Κυκλάδων. Στην κορυφαία κατηγορία της Ε.Π.Σ. Κυκλάδων κατάφερε να ανέβει ξανά το 1991, το 1999 και το 2002. Ακολούθησε αποχή από τα επίσημα πρωταθλήματα για αρκετό διάστημα και το 2009 επαναδραστηριοποιήθηκε και επανεντάχτηκε στα πρωταθλήματα της Ε.Π.Σ. Κυκλάδων, ενώ παράλληλα το γήπεδο Καμαρίου που αποτελεί και τη φυσική της έδρα έγινε το πρώτο γήπεδο στο νησί με τεχνητό χλοοτάπητα.Η Σαντορίνη έχει για... Καμάρι της, τη Θύελλα! gazzetta.grΙστορία Α.Σ. Θύελλα Καμαρίου, επίσημη ιστοσελίδα του συλλόγου

Έπειτα την επαναλειτουργία της, η Θύελλα Καμαρίου είχε ξανά πρωταγωνιστικό ρόλο στο πρωτάθλημα της Ε.Π.Σ. Κυκλάδων. Τη σεζόν 2016-17 κατέκτησε τη 2η θέση πίσω από τον Α.Ο. Σύρου, ο οποίος όμως δε δήλωσε συμμετοχή στο πρωτάθλημα της Γ΄ Εθνικής ερασιτεχνικής, με τη Θύελλα Καμαρίου να έχει το δικαίωμα ως δευτεραθλήτρια να καλύψει το κενό της ομάδας της Σύρου στην Γ΄ Εθνική και τους διοικούντες της να αποφασίζουν κανονικά τη συμμετοχή της στο τοπικό πρωτάθλημα με σκοπό να προετοιμαστεί καλύτερα. Την επόμενη αγωνιστική περίοδο, 2017-18, η Θύελλα Καμαρίου αναδείχθηκε για πρώτη φορά πρωταθλήτρια Ε.Π.Σ. Κυκλάδων, επικρατώντας στον τελικό του πρωταθλήματος με 1-2 του Α.Ο. Μυκόνου στη Νάξο και κυπελλούχος Ε.Π.Σ. Κυκλάδων, επικρατώντας του Πανθηραϊκού στον τελικό και κατέκτησε την άνοδο στην Γ΄ Εθνική ερασιτεχνική κατηγορία και το δικαίωμα συμμετοχής στο Κύπελλο Ελλάδας.

Την αγωνιστική περίοδο 2018-19 αγωνίστηκε για πρώτη φορά στην Γ΄ Εθνική και τερμάτισε στην 8η θέση του 7ου ομίλου. Στον αγώνα για τη 2η αγωνιστική του πρωταθλήματος αντιμετώπισε εντός έδρας τον Χαραυγιακό, τον οποίο και νίκησε με 3-1 σημειώνοντας έτσι την πρώτη της νίκη στον παρθενικό της αγώνα σε εθνικό πρωτάθλημα, μιας και προηγουμένως είχε αναβληθεί ο αγώνας της πρεμιέρας με τον Α.Ο. Αιγάλεω.Θύελλα Καμαρίου - Χαραυγιακός 3-1 gazzetta.gr Αξιοσημείωτη πορεία έκανε και στην πρώτη παρουσία της ιστορίας της στο Κύπελλο Ελλάδας την περίοδο 2018-19, όπου έχοντας αποκλείσει κατά σειρά την Α.Ε. Κηφισιάς και την Α.Ε. Σπάρτη, ομάδα ανώτερης κατηγορίας, έφτασε μέχρι την 4η φάση όπου συμμετείχε στον 1ο όμιλο και αποκλείστηκε με αντιπάλους τους Ατρόμητο Αθηνών, Π.Α.Σ. Γιάννινα και Ηρακλή Θεσσαλονίκης.

Την αγωνιστική περίοδο, 2019-20, συμμετείχε στο νέο πρωτάθλημα της Γ΄ Εθνικής ερασιτεχνικής, που αποτελούσε την 4η τη τάξει κατηγορία. Στις αρχές Ιουνίου του 2020 η διοίκηση της Θύελλας πήρε την απόφαση η ομάδα να συνεργαστεί με τον Πανθηραϊκό, που επίσης συμμετείχε στη Γ΄ Εθνική, καθώς και τριών άλλων συλλόγων του νησιού για τη δημιουργία ενός συλλόγου εκπροσώπου του νησιού στις εθνικές κατηγορίες.«Ο Α.Σ. Σαντορίνης 2020 και τα νέα ονόματα του Πύργου και του Καρτεράδου»  sportcyclades.gr, 1 Ιουνίου 2020 Το όνομα του νέου συλλόγου που ουσιαστικά προήλθε από μετονομασία της Θύελλας «Ολοκληρώθηκαν τα διαδικαστικά στη Σαντορίνη 2020, εκλογές στις 26 Ιουλίου»  sportcyclades.gr, 11 Ιουλίου 2020 αποφασίστηκε να είναι Α.Σ. Σαντορίνης 2020. 

Επανασυστάθηκε τρία χρόνια μετά την συγχώνευση μετά από μετονομασία του Α.Σ. Σαντορίνη, και αυτήν την στιγμή συμμετέχει στην Α΄ κατηγορία της Ε.Π.Σ. Κυκλάδων.

 Τίτλοι – Διακρίσεις 
 Πρωταθλήτρια Κυκλάδων (3): 2018, 2024, 2025
 Κυπελλούχος Κυκλάδων (2): 2018, 2024
 Φιναλίστ Κυπέλλου Κυκλάδων (1): 2014
 Δευτεραθλήτρια Γ΄ Εθνικής (5ου ομίλου): 2020.

 Παραπομπές 

 Εξωτερικοί σύνδεσμοι 

Επίσημη ιστοσελίδα του συλλόγου
Επίσημη σελίδα facebook του συλλόγου

Κατηγορία:Αθλητικοί σύλλογοι Σαντορίνης
Κατηγορία:Ιδρύσεις αθλητικών συλλόγων το 1970 
Κατηγορία:Ιδρύσεις ποδοσφαιρικών ομάδων το 1970